Plazy

**Plazy** () alebo mimo taxonómie aj **reptílie** sú taxón blanovcov (Amniota). Jeho definície sa rôznia - pozri nižšie. 

## Pojem plazy
Definícia pojmu plazy (Reptilia) je sporná. Dnešné najčastejšie sa vyskytujúce definície pojmu plazy sú tieto (prvé dve sú prísne fylogenetické, ostatné tri nie sú prísne fylogenetické): 
*(a) blanovce okrem synapsíd (iný názov: sauropsidy (Sauropsida)), staršie prípadne navyše okrem mesosaurov alebo navyše okrem Parareptilia a mesosaurov;
*(b) (i) jaštery (Sauria) (čiže taxóny Lepidosauromorpha, Archosauromorpha a prípadné s nimi príbuzné taxóny) v tých systémoch, kde zahŕňajú aj korytnačky, alebo (ii) súhrnné označenie pre jaštery (Sauria) a korytnačky v tých systémoch, kde ide o sesterské taxóny
*(c) blanovce okrem cicavcov a vtákov (toto je najčastejšie tradičné chápanie pojmu plazy); 
*(d) všetky recentné blanovce okrem cicavcov (t.j. synapsíd) a niekedy aj okrem vtákov, čiže korytnačky, lepidosaury, krokodíly a prípadne aj vtáky;
*(e) blanovce okrem synapsíd a vtákov, čiže to isté ako definícia (a) ale bez vtákov (takto napr. v štandardnej učebnici Benton 2014);
a okrem toho existujú tieto (dnes) zriedkavé definície plazov:
*(f) (pôvodne, teda u Linnaeusa): štvornožce (čiže obojživelníky a blanovce) okrem hadov, vtákov a cicavcov ;
*(g) (do 19. stor.:) štvornožce okrem vtákov a cicavcov ;
*(h) blanovce (Amniota); 
*(ch) blanovce a veľká časť obojživelníkov v tradičnom ponímaní, t.j. konkrétne: blanovce, †Diadectomorpha, †Anthracosauria a †Seymouriamorpha  ;
*(i) blanovce (a prípadne aj malá časť toho, čo sa dnes označuje ako obojživelníky v tradičnom ponímaní) okrem Avemetatarsalia a cicavcov ;
*(j) blanovce okrem cicavcov, vtákov a pterosaurov;
*(k) diapsidy (ak zahŕňajú aj korytnačky) ;
*(l) korytnačky a lepidosaury 
Najčastejšie sa vyskytujúce definície sú podčiarknuté. 

O týchto vymedzeniach názvu plazy (Reptilia) pozri aj v článku Systematika stavovcov (sú tam hore označené A, B, C...).

Ak sa obmedzíme na základné z vyššie uvedených definícií počas celej ich histórie, možno vývoj pojmu plazy opísať takto: V minulosti do plazov patrili všetky štvornožce okrem vtákov a cicavcov (definícia g). Neskôr boli z plazov vyňaté obojživelníky (definícia c). A ešte neskôr (v 80 rokoch 20. storočia) boli z plazov vyňaté aj synapsidy (definícia e) a prípadne boli navyše do plazov preradené vtáky (definícia a). 

### Obojživelníky a plazy
Kedysi (pozri vyššie definíciu g) sa do plazov často radilo aj všetko to, čo sa dnes tradične označuje ako obojživelníky. Neskôr sa do plazov (a blanovcov) u niektorých autorov radila už len malá časť toho, čo sa dnes tradične označuje ako obojživelníky, konkrétne najmä tieto taxóny (v závislosti od autora len časť z nich alebo viaceré naraz):
* Seymouriamorpha (napr. Pavlova 1929, Young 1962, Kuhn 1958, Williston 1925, Dubois 2006); 
* Anthracosauria v užšom zmysle [t.j. bez Seymouriamorpha] (napr. Dubois 2006, Kuhn 1958);
* Pantylidae (napr. Pavlova 1929, Williston 1925)
* Microsauria (napr. Kuhn 1958, Williston 1925);
* Sauravidae (napr. Williston 1925)
* Limnoscelidae (napr. Romer 1956 [citovaný v Heaton-Resz 1986], Camp et al. 1972, Williston 1925) - dnes je toto súčasť taxónu Diadectomorpha; 
* Diadectomorpha (napr. Romer 1956, Camp et al. 1972, Young 1962, Dubois 2006, Kuhn 1958, Williston 1925) - Gaisler-Zima 2018 má tento taxón síce pod blanovcami, ale nie pod plazmi. 
U iných autorov resp. najmä na konci 20. a na začiatku 21. storočia sa uvedené taxóny do plazov (a blanovcov) nezaraďovali. Podľa novších prác okolo roku 2020 sa z uvedených obojživelníkov do plazov (a blanovcov) zaraďuje len taxón Recumbirostra (t.j. veľká časť taxónu Microsauria, vrátane Pantylidae) a okrem toho taxón bývalých obojživelníkov nazývaný †Lysorophia; ostatné vyššie uvedené taxóny sa do plazov (blanovcov) nezaraďujú, ale vývojovo majú k nim blízko.

## Charakteristika plazov podľa definície (c)
### Telesné znaky
Plazy sa vyznačujú nestálou teplotou tela a pomerne tvrdou kožou vybavenou vodovzdornými šupinami. Rozmnožujú sa vajcami, podobne ako obojživelníky, no vajcia majú obalené silnou membránou (amnionom), ktorá bráni vysychaniu. Takto nie je rozmnožovanie plazov viazané na vodné prostredie.

### Typy plazov
Rozoznávajú sa tieto (primárne morfologické) skupiny plazov (porov. napr. ): 
*synapsidy [bez cicavcov] (iný názov: cicavcovité plazy) - t.j. plazy s 1 pravým a 1 ľavým spánkovým otvorom v dolnej časti lebky; vyhynutá skupina; zo synapsíd vznikli cicavce
*sauropsidy [bez vtákov] (iný názov: plazy v užšom zmysle [bez vtákov]):
**anapsidy - t.j. plazy bez spánkových otvorov (alebo so spánkovými otvormi ako u synapsíd, ktoré sú ale oveľa menšie)
***Captorhinomorpha - vyhynutá skupina, sú to najmä čeľade Captorhinidae a Protorothyrididae
***Parareptilia - vyhynutá skupina, sú to pareiasaury a príbuzní
***korytnačky  
**diapsidy [bez vtákov] - t.j. (a) plazy s 2 pravými spánkovými otvormi a 2 ľavými spánkovými otvormi a (b) plazy so spánkovými otvormi ako u synapsíd, ale v hornej (teda nie dolnej) časti lebky; patria sem rôzne vyhynuté aj žijúce skupiny, napr. vyhynuté dinosaury a vtákojaštery, vyhynuté morské skupiny (plesiosaury, plakodonty, ichtyosaury a pod.) a dodnes žijúce krokodíly a šupináče (jaštery (jašterice) a hady) a hatérie; z diapsidov vznikli vtáky
Staršie sa toto morfologické (teda na spánkových otvoroch založené) delenie viac-menej používalo aj v taxonómii plazov (i keď Captorhinomorpha alebo korytnačky sa niekedy zaraďovali vedľa anapsíd); v najnovších čisto fylogenetických systémoch už Parareptilia a korytnačky patria pod diapsidy a Captorhinomorpha je sesterský taxón diapsíd. Okrem toho v čisto fylogenetických deleniach do plazov patria aj vtáky a cicavce, lebo sa z plazov vyvinuli.

### Počet a výskyt druhov
V súčasnosti je známych vyše 6 000 druhov plazov, ktoré sa najhojnejšie vyskytujú v tropickom pásme. 

### Vývoj
[náhľad|150x150bod|Praveký morský plaz [Tylosaurus (Mosasauridae).]]
Prvé plazy vznikli koncom karbónu z niektorej formy početných, plazom podobných obojživelníkov. Už veľmi skoro sa vyhranili dve hlavné vývojové línie - línia sauropsíd vedúca k moderným plazom a línia synapsíd vedúca k cicavcom. Do konca karbónu pred približne 300 miliónmi rokov však boli plazy menej početné než obojživelníky, ktorým sa veľmi darilo v rozsiahlych močiaroch tých čias.

Začiatkom permu spôsobili zmeny podnebia ubúdanie močiarov a s nimi aj obojživelníkov. Plazy, menovite zástupcovia synapsíd, sa stali dominantnými stavovcami súše. Synapsidy sa v tomto čase začali vzďaľovať tradičným plazom postupným pribúdaním znakov cicavcov (napr. diferencovanie chrupu), kým sauropsidy ostali až na pár výnimiek relatívne nevýrazné. 
[vľavo|náhľad|250x250bod|Praveký lietavý plaz [Dimorphodon (Pterosauria).]]
Veľké permské vymieranie na rozhraní druhohôr a prvohôr zasiahlo aj plazy. Mnohé vývojové vetvy synapsidov síce vymreli, no synapsidy si svoju pozíciu v podstate udržali. Objavili sa však rôzne skupiny, najmä z Archosauromorpha, ktoré im predstavovali konkurenciu. Konkurovali im dokonca tak úspešne, že od stredného triasu do konca druhohôr na súši dominovali práve archosauromorfy, ktoré sa dostali aj do vzduchu (najprv vďaka pterosaurom, neskoršie vďaka vtákom). Sprvu si najlepšie viedli príbuzní krokodílov (Crurotarsi), neskoršie (koncom triasu) ich vytlačili dinosaury, počínajúce si ostatok druhohôr nanajvýš suverénne. Kým si dinosaury upevňovali svoje pozície, synapsidy boli takmer na nerozoznanie od cicavcov, ktoré sa objavili zrejme niekedy v skorej alebo strednej jure. 
[náhľad|180x180bod|Praveký morský plaz [Plesiosaurus (Plesiosauria).]]
Kým dinosaury ovládali pevninu, v moriach sa po rôznych krátko trvácnych vývojových líniách (napr. Placodontia, Nothosauria) na dlhšiu dobu usadili delfínom podobné plazy – ichtyosaury (Ichthyosauria) alebo plesiosaury (Plesiosauria). Koncom kriedy sa rozšírili varanom príbuzné mosasaury (Mosasauridae).

Hromadné vymieranie na hranici druhohôr a treťohôr predstavovalo ťažký úder pre plazy. Vymreli ako dinosaury, pterosaury, tak aj všetky morské plazy s výnimkou korytnačiek. Plazy stratili dominantnú pozíciu, ktorú prevzali a dodnes si držia cicavce.

## Systematika
*Význam tu použitých označení definícií ((a), (b), (c)...) pozri hore v úvodnej kapitole článku.*

### Plazy podľa definície (a) a (e)
#### Okolo roku 2020 (Systém používaný v tejto wikipédii)

[trieda] plazy (Reptilia)/ sauropsidy (Sauropsida):
*(bez mena)
**†Recumbirostra - t.j. †Lysorophia a veľká väčšina taxónu †Microsauria (oboje donedávna zaraďované pod obojživelníky)
**rod †Opisthodontosaurus - donedávna zaraďovaný pod Captorhinidae
*(bez mena)
**rod †Coelestegus
**čeľaď †Captorhinidae (po slovensky kaptorinidy) - vrátane rodu †Thuringothyris donedávna zaraďovaného vedľa čeľade Captorhinidae a rodov †Romeria a †Protocaptorhinus (=Pleuristion) v minulosti zaraďovaných mimo tejto čeľade
**rod †Brouffia
**rod †Hylonomus
**Romeriida
***čeľaď †Protorothyrididae v užšom zmysle - t.j. rody †Protothyris, †Antracodromeus a †Paleothyris; Paleothyris sa donedávna zaraďoval mimo tejto čeľade vedľa rodu Hylonomus; definíciu Protothyrididae v širšom (teda staršom) zmysle pozri nižšie 
***[podtrieda] Diapsida (po slovensky diapsidy) - vrátane Parareptilia (vrátane mesosaurov) a vrátane korytnačiek; pri definícii e tu nie sú zahrnuté vtáky (pozri poznámku dole)
****...(*pozri v článku [[diapsidy]]*)

Poznámky:
:- Vtáky z vývojového hľadiska patria pod diapsidy (plazy podľa definície a). V rámci diapsíd patria konkrétne pod Neoreptilia - Neodiapsida - Sauria sensu lato - Archosauromorpha - Crocopoda - Archosauriformes - archosaury - Avemetatarsalia - Ornithodira - Dinosauromorpha - Dracohors - dinosaury – Saurischia – Theropoda – Tetanurae – Coelurosauria – Maniraptoriformes – Maniraptora – Deinonychosauria. Z tradičných dôvodov a keďže zaradenie pod plazy by spôsobilo, že nad vtákmi by bolo v systéme veľmi veľa taxónov, sa však bežne zaraďujú oddelene (plazy podľa definície e). V tejto wikipédii sa primárne používa definícia e (ale miestami paralelne aj definícia a).
: - Taxón pozostávajúci z plazov (vo vyššie uvedenom význame) okrem Recumbirostra a diapsíd (inak povedané: z čeľadí Captorhinidae, Protorothyridae a s nimi príbuzných rodov) sa zvykne označovať ako Captorhinomorpha (porov. napr. Gaisler-Zima 2018). Z dnešného pohľadu ide o neprirodzený taxón, v minulosti sa sčasti považoval za prirodzený. V starších textoch Captorhinomorpha zahŕňalo navyše aj rody †Bolosaurus, †Ascleistorhinus [oba dnes patria pod Parareptilia], prípadne aj rod †Batropetes [dnes patriaci pod Recumbirostra] (porov. napr. Carroll 1988) a zhruba do 50. rokov 20. stor. niekedy aj čeľaď Limnoscelidae [dnes patriacu pod obojživelníky].


#### Cca. 1995 - 2020
sauropsidy (Sauropsida)/plazy (Reptilia) v širšom zmysle:
*Mesosauria - tento taxón bol alternatívne zaraďovaný do anapsíd (v prípade zaradenia do anapsíd pojmy sauropsidy a plazy v užšom zmysle splývajú v jeden)
*plazy (Reptilia) v užšom zmysle
**Anapsida - t.j. Parareptilia, prípadne vrátane korytnačiek a prípadne vrátane mesosaurov (Mesosauria)
**Eureptilia/Romeriida v širšom zmysle - Ak sú pod Eureptilia zahrnuté aj korytnačky, tak v zmysle nižšie uvedeného systému Gauthier et al. 1988 sa Eureptilia alternatívne označujú názvom plazy (Reptilia) v najužšom zmysle
***rod †Coelestegus
***rod †Thuringothyris 
***čeľaď †Captorhinidae - vrátane rodu Opisthodontosaurus
***rod †Brouffia
***Romeriida v užšom zmysle
****rod †Paleothyris
****rod †Hylonomus
****čeľaď †Protorothyrididae v užšom zmysle
****Diapsida - prípadne vrátane korytnačiek (alternatívne zaraďovaných pod Anapsida); pri definícii e tu nie sú zahrnuté vtáky
*****....(*pozri v článku [[diapsidy]]*)

Poznámky: 
: - Recumbirostra tu patrilo mimo plazov, pod obojživelníky. 
: - Niekedy sa od diapsíd oddeľoval a vedľa nich oddelene uvádzal taxón †Euryapsida, ktorý najčastejšie zahŕňa taxóny Sauropterygia a ichtyosaury.

#### Cca. 1986/1988 - 1995 (najmä Gauthier 1988)
sauropsidy (Sauropsida) v širšom zmysle:
*Parareptilia - vrátane mesosaurov
*plazy (Reptilia)/sauropsidy (Sauropsida) v užšom zmysle
**Anapsida - t.j. korytnačky a čeľaď †Captorhinidae
**Romeriida
***čeľaď †Protorothyrididae v širšom zmysle - zahŕňa Protothyrididae v užšom zmysle (pozri vyššie) plus rody †Coelestegus, †Brouffia, †Hylonomus, †Archepeton (dnes patriaci asi pod Microsauria) a prípadne aj rod †Thuringothyris
***Diapsida - bez alebo vrátane vtákov
****...(*pozri v článku [[diapsidy]]*)

Poznámky: 
:- V trochu starších systémoch bývala čeľaď Protorothyrididae (v širšom zmysle) pod Anapsida (napr. Carroll 1988) a taxón Romeriida neexistoval.
:- V ešte starších systémoch existovala namiesto čeľade Protorothyrididae čeľaď Romeriidae, ktorá pozostávala z Protorothyrididae v širšom zmysle a z rodov †Romeria a †Protocaptorhinus (oba rody dnes patria do čeľade Captorhinidae).
: - Recumbirostra tu patrilo mimo plazov, pod obojživelníky. 

#### Pred rokom 1986/1988
V tomto období sa obyčajne do plazov zaraďovali aj synapsidy (spravidla okrem cicavcov). To už ale zodpovedá plazom podľa definície (c) - pozri preto nižšie kapitolu Plazy podľa definície (c).

#### Ukážky konkrétnych systémov
*Sues 2019*
plazy (Reptilia):
*†Parareptilia – vrátane mesosaurov
*†Eureptilia
**†Captorhinidae
**Romeriida
***… (niekoľko rodov, najmä rod †Paleothyris)
***Diapsida
****†Araeoscelidia
****Neodiapsida
*****… (niekoľko taxónov, najmä †Drepanosauromorpha, †Weigeltisauridae a rod †Claudiosaurus)
***** (bez mena)
****** †Younginiformes - napr. rod †Youngina a rod †Hovassaurus; asi parafyletický taxón; autor na jednom obrázku knihy umiestňuje tento taxón na toto miesto, na inom obrázku ho ale umiestňuje trochu nižšie, konkrétne priamo pred Pan-Testudines, čiže ako jedného z členov skupiny rovnocenných taxónov Younginiformes, Pan-Testudines, Sauria a druhohorné morské plazy
****** (bez mena)
*******Pan-Testudines – t.j. rod †Pappochelys, rod †Odontochelys a korytnačky (Testudinata)
******* Sauria
********†Choristodera
********†Lepidosauromorpha
********†Archosauromorpha
*******†"druhohorné morské plazy"
********†Ichthyosauromorpha
********†Thalattosauriformes
********rod †Helveticosaurus
********rod †Eusaurosphargis
********†Sauropterygia – vrátane plakodontov
********†Saurosphargidae

*Gaisler a Zima 2018*:
Reptilia:
*†”Parareptilia“ –  vrátane †Mesosauria, ktoré sa však často zaraďujú ako sesterská skupina všetkých ostatných Reptilia (a spolu s Reptilia sa potom volajú Sauropsida)
*†Eureptilia
**Captorhinomorpha – napr. čeľade † Captorhinidae a †Protorothyrididae (do Protorothyrididae patria aj rody Paleothyris a Hylonomus)
**Diapsida
***...niekoľko taxónov (napr. rod † Araeoscelis, rod† Petrolacosaurus, rod †Coelurosauravus)
***†Eosuchia – „prechod medzi najstaršími diapsidmi a modernou skupinou Lepidosauria“
***Lepidosauria
***Archosauria – t.j. to, čo v iných systémoch Archosauromorpha; to, čo je v iných systémoch Archosauria títo autori nazývajú "vlastné Archosauria"
***incertae sedis:
**** Ichthyosauria – možno súčasť alebo sesterský taxón taxónu Lepidosauria alebo sesterský taxón taxónu Archosauria či Sauropterygia
****†Sauropterygia – vrátane plakodontov; možno súčasť alebo sesterský taxón taxónu Lepidosauria alebo sesterský taxón taxónu Archosauria či Ichthyosauria
****(bez mena) - asi sesterský taxón taxónu Archosauria alebo taxónu Lepidosauria alebo taxónu Sauropterygia;
*****rod Eunotosaurus
*****Testudines (=Testudinata, Chelonia) – tradične zaraďované pod Parareptilia; patrí sem aj rod †Pappochelys

*Ruggiero et al. 2015 (len pre recentné taxóny):*
trieda plazy (Reptilia):
*podtrieda hatérie (Rhynchocephalia) - jediný rad Sphenodontida
*podtrieda Squamata
*podtrieda korytnačky (Testudinata)
*podtrieda Crocodylomorpha - jediný rad Crocodylia
*podtrieda vtáky (Aves)

*Benton 2014:*
trieda Reptilia (staršie Sauropsida )
*podtrieda †Parareptilia - vrátane †mesosaurov
*podtrieda Eureptilia
**čeľaď † Captorhinidae
**rod †Paleothyris
**rod †Hylonomus
**Diapsida 
***čeľaď † Araeoscelididae
***čeľad † Weigeltisauridae
***rad † Younginiformes
***Neodiapsida
****rad Testudinata
****infratrieda Lepidosauromorpha - vrátane †ichtyosaurov a †Sauropterygia (vrátane plakodontov)
****infratrieda Archosauromorpha - vrátane krokodílov, bez vtákov (prípadne s vtákmi)
Poznámky:
:- V predchádzajúcom vydaní tejto knihy (Benton 2004) autor používa namiesto vyššie uvedeného názvu Reptilia len názov Sauropsida a názov Reptilia vtedy zavrhoval. Okrem toho má korytnačky zaradené vedľa Parareptilia (pod spoločným názvom Anapsida).
:- Autorov systém z roku 1997 pozri nižšie. 

*Linzey cca. 2001*:
plazy (Sauropsida, nevhodne: Reptilia):
*Anapsida – † Cotylosauria (= † Captorhinomorpha a dnešné Parareptilia), † Mesosauria a Testudomorpha ([=?] Testudines; zaraďované aj pod Diapsida)
*Diapsida
**kmeňové Diapsida
**Lepidosauromorpha ([=?] Lepidosauria) – t.j. †Eosuchia, Sphenodontidae (Rhynchocephalia) a Squamata (vrátane ? † Amphisbaenia), † Ichthyosauria, †Sauropterygia (zaraďované aj mimo Lepidosauria), [? sem] † Placodontia
**Archosauromorpha ([=?] Archosauria) – vrátane krokodílov, vrátane vtákov

### Plazy podľa definície (b)
Pozri jaštery (taxón v paleontológii).

### Plazy podľa definície (c)
#### Poloha synapsíd v systéme
Pre lepšiu porovnateľnosť so súčasnými systémami sú synapsidy nižšie vždy uvádzané na prvom mieste systému plazov. V skutočnosti však v systémoch do roku 1986/1988 (resp. zo zotrvačnosti aj neskôr) boli na prvom mieste uvádzané anapsidy, pretože sa do roku 1986/1988 spravidla predpokladalo, že najstaršie plazy (resp. najstaršie blanovce) boli obsiahnuté v anapsidách a od nich sa následne (presnejšie: síce následne, ale zároveň veľmi skoro, t.j. takmer hneď na začiatku) vývojovo oddelili synapsidy a následne (oveľa neskôr) aj všetky ostatné plazy. V systémoch sa to formálne prejavovalo tým, že synapsidy boli spravidla uvádzané buď na druhom mieste (za anapsidami) alebo na poslednom mieste (ako neutrálna poloha resp. preto, že je to v systéme bližšie k triede cicavce). Dnešné systémy (blanovcov) naopak uvádzajú synapsidy na prvom mieste, lebo predpokladajú, že sa blanovce hneď na začiatku rozdelili na dve vetvy - synapsidy a (ostatné) plazy.

#### Ukážky konkrétnych systémov

*Strickberger 2011 (uvedené ako "Historická klasifikácia plazov" )*:
trieda plazy (Reptilia):
*podtrieda †Synapsida - bez cicavcov
*podtrieda Anapsida - t.j. rady †Cotylosauria/Captorhinida (t.j. dnešné Parareptilia, Captorhinidae, Protorothyrididae), †mesosaury a korytnačky
*podtrieda Diapsida
**infratrieda Lepidosauromorpha
***rad †Eosuchia - v dnešných systémoch patrí mimo Lepidosauromorpha
***nadrad Lepidosauria - t.j. rady hatérie a Squamata
***nadrad †Sauropterygia - vrátane plakodontov
***nadrad †Ichthyopterygia
**infratrieda Archosauromorpha
***rad †Prolacertiformes - t.j. najmä čeľade †Protorosauridae a †Prolacertidae
***rad †Trilophosauria - t.j. čeľaď Trilophosauridae
***rad Rhynchosauria
***nadrad Archosauria [v užšom zmysle, t.j. bez dinosaurov] - t.j. rady Thecodontia (t.j. rané Archosauria), Crocodilia (t.j. v dnešných systémoch Crocodylomorpha) a Pterosauria
***nadrad †Dinosauria - bez vtákov; u iných autorov a najmä dnes dinosaury patria pod Archosauria 
Poznámka: Autor uvádza, že tento systém je upravený systém Carrolla 1988 [porov. dole]; de facto sa ale od neho sčasti odlišuje.

*Pančík (cca. 2005) (len pre recentné taxóny)*:
trieda plazy (Reptilia):
* podtrieda korytnačky (Chelonia):
** rad korytnačkotvaré/korytnačky (Testudinata)
* podtrieda šupináče/lepidosaury (Lepidosauria):
** rad hatériotvaré/hatérie (Rhynchocephalia)
** rad jašterotvaré/jaštery/šupináče (Squamata)
* podtrieda prajaštery/archosaury (Archosauria) - bez vtákov:
** rad krokodílotvaré/krokodíly (Crocodylia)
Poznámka: Slovenské názvy tu boli sčasti doplnené z iných zdrojov.

*Matoušek-Trnka 1997*:
trieda plazy (Reptilia):
*podtrieda †synapsidy*/teriomorfné praplazy (Synapsida) - vrátane radu mesosaury*/mnohozubcotvaré (Mesosauria), bez cicavcov
*podtrieda †anapsidy*/praplazy (Anapsida) - jediný rad kotylosaury*/praplazotvaré (Cotylosauria)
*podtrieda korytnačky (Chelonia) - jediný rad korytnačkotvaré (Testudines)
*podtrieda †ichtyosaury*/rybojaštery (Ichthyopterygia) - jediný rad rybojašterotvaré (Ichthosauria)
*podtrieda †jašteroplutvovce (Synaptosauria) - t.j. rady †útlonožcotvaré (Araeoscelidia), †jašteroplutvovcotvaré (Sauropterygia) a †doskozubcotvaré (Placodontia)
*podtrieda lepidosaury*/šupináče (Lepidosauria) - t.j. rady †prašupinavcotvaré (Eosuchia), hatériotvaré (Rhynchocephalia) a jašterotvaré (Squamata)
*podtrieda †archosaury*/prajaštery (Archosauria) - vrátane krokodílov, bez vtákov
Poznámka: Variantné slovenské názvy označené hviezdičkou tu boli doplnené z iných zdrojov.

*Benton 1997*:
trieda plazy (Reptilia):
*trieda Synapsida - bez cicavcov
*čeľaď † Mesosauridae
*podtrieda Anapsida - t.j. dnešné Parareptilia a korytnačky
*čeľaď † Captorhinidae
*čeľaď † Protorothyrididae 
*podtrieda Diapsida 
**rad † Araeoscelidia
**čeľad † Weigeltisauridae
**rad † Younginiformes
**infratrieda Lepidosauromorpha - vrátane †Euryapsida (=Sauropterygia + Pachypleurosauria) a †Ichthyosauria
**infratrieda Archosauromorpha - vrátane krokodílov, bez vtákov 

*Carroll 1988*:
trieda plazy (Reptilia):
*podtrieda †Synapsida - bez cicavcov
*podtrieda †Anapsida - t.j. dnešné Parareptilia, mesosaury, Captorhinidae a Protorothyrididae
*podtrieda Testudinata (jediný rad Chelonia) - t.j korytnačky
*podtrieda Diapsida 
**rad †Araeoscelida
**incertae sedis:
***čeľaď †Mesenosauridae
***čeľaď †Coelurosauravidae
***čeľaď †Drepanosauridae
***čeľaď† Endennasauridae
**rad †Choristodera
**rad †Thalattosauria
**infratrieda Lepidosauromorpha – vrátane †Sauropterygia
**infratrieda Archosauromorpha – vrátane krokodílov, bez vtákov
**rad† Placodontia - incertae sedis
*rad/podtrieda †Ichthyopterygia (Ichthyosauria) - t.j. ichtyosaury

*Špinar 1984*:
trieda plazy (Reptilia):
*podtrieda  †Synapsida - bez cicavcov
*podtrieda Anapsida
*podtrieda  †Ichthyopterygia 
*podtrieda  †Euryapsida
*podtrieda Lepidosauria (Diapsida)
*podtrieda Archosauria - bez vtákov

*Camp et al. 1972*
trieda plazy (Reptilia):
*incertae sedis: rod  †Brazilosaurus,  †Caenagnathiformes,  †Caenagnathidae, rod  †Broomia
*podtrieda †Synapsida - t.j. vrátane Mesosauria; bez cicavcov
*podtrieda Anapsida (=Reptiliomorphoidea)
**incertae sedis: rod  †Bolosaurus, rod  †Nothosaurops
**rad  †Cotylosauria - t.j. Diadectomorpha, Captorhinomorpha (=Captorhinidae, Limnoscelididae [=časť dnešného Diadectomorpha], Paracaptorhinidae, Romeriidae, Millerettidae [=časť dnešného Parareptilia], ?Mesenousauridae [=časť dnešného Varanopidae]), Araeoscelidia, Procolophomorpha (=časť dnešného Parareptilia)
**rad Testudinata (=Chelonia) - t.j. korytnačky
*podtrieda  †Euryapsida (=Synaptosauria) - t.j. dnešné Sauropterygia (vrátane plakodontov)
*podtrieda  †Ichthyopterygia - jediný rad Ichtyosauria
*podtrieda Diapsida
**infratrieda Lepidosauria
***nadrad  †Prolacertilia - t.j. Eosuchia (=Prolacertiformes - čiže dnešné Eosuchia, Weigeltisauridae, Prolacertidae, Protorosauridae a pod.) a Thalattosauria
***nadrad Rhynchocephalia - t.j. okrem hatérií aj †Rhynchosauria a  †Choristodera
***nadrad Squamata
**infratrieda Archosauria 
***nadrad  †Thecodontia - t.j. dnešné Pseudosuchia okrem Crocodyliformes
***nadrad Crocodylia - t.j. dnešné Crocodyliformes
***nadrad  †Dinosauria -  bez vtákov
***nadrad  †Pterosauria - jediný rad Pterodactyli

*Young 1962*:
trieda plazy (Reptilia):
*podtrieda †Synapsida  - vrátane mesosaurov, bez cicavcov
*podtrieda Anapsida - t.j. †Cotylosauria (t.j. to, čo sa dnes označuje ako Seymouriamorpha, Diadectomorpha, Captorhinidae a pod. a Parareptilia) a korytnačky
*podtrieda †Synaptosauria - t.j. †Protorosauria (dnešné Araeoscelidia a bazálne Archosauromorpha) a †Sauropterygia (vrátane plakodontov)
*podtrieda †Ichthyopterygia - t.j. ichtyosaury
*podtrieda Lepidosauria - t.j. dnešné Lepidosauromorpha a Eosuchia
*podtrieda Archosauria - t.j. dnešné Archosauriformes okrem vtákov

*Pavlova 1929*:
trieda plazy (Reptilia):
*podtrieda Synapsida [v širšom zmysle] - t.j. to, čo sa dnes označuje ako: †Synapsida (bez cicavcov), Sauropterygia (vrátane plakodontov), Ichthyopterygia a korytnačky  
*podtrieda †Anapsida - t.j. len rad Cotylosauria (t.j. to, čo sa dnes označuje ako Seymouriamorpha, Pantylidae, Diadectomorpha, Captorhinidae a pod. a Parareptilia)
*podtrieda †Diapsida - t.j. to, čo sa dnes označuje ako Lepidosauria a Archosauromorpha, okrem vtákov
Poznámka: Systém sa explicitne opiera o Osbornov systém [pozri nižšie].

*Williston 1917*:
trieda plazy (Reptilia):
*†Synapsida - vrátane Sauropterygia (vrátane [incertae sedis] plakodontov), bez cicavcov
*Anapsida - t.j. †Cotylosauria (t.j. najmä dnešné Parareptilia, Diadectomorpha, Pantylidae, [?Captorhinomorpha]), †Eunotosauria a korytnačky
*Parapsida - t.j. Squamata, †Ichthyosauria a [incertae sedis] †Protorosauria (=Araeoscelidia a Acrosauria [=dnes pod Rhynchocephalia])
*Diapsida - t.j. Rhynchocephalia a dnešné Archosauromorpha okrem †Protorosauria (pričom Rhynchosauria, Thalattosauria, Choristodera, Pseudosuchia a Eosuchia sú incertae sedis)

*Osborn 1903*:
trieda plazy (Reptilia):
*podtrieda Synapsida [v širšom zmysle]
**rad †Cotylosauria
**nadrad †Anomodontia - t.j. to, čo sa dnes označuje ako terapsidy (okrem cicavcov) a plakodonty; pelykosaury sú pod Diaptosauria
**rad Testudinata - t.j. korytnačky
**rad †Sauropterygia - bez plakodontov
*podtrieda Diapsida 
**nadrad Diaptosauria - t.j. taxóny autorom považované za príbuzné s hatériami, t.j. konkrétne hatérie (Rhynchocephalia), pelykosaury, Proganosauria (=Mesosauria), Choristodera, časť Parareptilia a to, čo sú dnes bazálne Archosauromorpha
**nadrad Squamata
**rad †Ichthyosauria
**rad †Phytosauria - vrátane Aetosauria
**rad Crocodilia
**rad †Pterosauria
**nadrad †Dinosauria - t.j. bez vtákov

Porovnaj aj kapitolu Typy plazov.

### Plazy podľa definície (d)
*Linzey 2001*:
trieda plazy (Reptilia):
*podtrieda Anapsida – jediný rad korytnačky
*podtrieda Diapsida – t.j. rady hatérie, šupináče (Squamata) a krokodíly
*vtáky
Poznámka: Autor na rozdiel od systému pre recentné plazy, kde používa termín plazy (Reptilia), v systéme všetkých (t.j. aj vyhynutých) plazov používa termín sauropsidy (Sauropsida).

## Iné projekty

## Zdroje